CELEX: 32015D1291
Language: hu
Date: 2015-07-23 00:00:00
Title: A Bizottság (EU) 2015/1291 végrehajtási határozata (2015. július 23.) a Bacteroides xylanisolvens (DSM 23964) felhasználásával savanyított hőkezelt tejtermékeknek a 258/97/EK európai parlamenti és tanácsi rendelet szerinti új élelmiszerekként történő forgalomba hozatalának engedélyezéséről (az értesítés a C(2015) 4960. számú dokumentummal történt)

28.7.2015   
            
            
               HU
            
            
               Az Európai Unió Hivatalos Lapja
            
            
               L 198/26
            
         A BIZOTTSÁG (EU) 2015/1291 VÉGREHAJTÁSI HATÁROZATA
   (2015. július 23.)
   a Bacteroides xylanisolvens (DSM 23964) felhasználásával savanyított hőkezelt tejtermékeknek a 258/97/EK európai parlamenti és tanácsi rendelet szerinti új élelmiszerekként történő forgalomba hozatalának engedélyezéséről
   
      
         (az értesítés a C(2015) 4960. számú dokumentummal történt)
      
   
   (Csak a német nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               Az Avitop GmbH vállalat 2012. december 18-án Írország illetékes hatóságainál kérelmezte a Bacteroides xylanisolvens (DSM 23964) felhasználásával savanyított hőkezelt tejtermékek új élelmiszerekként való forgalomba hozatalát.
            
         
               (2)
            
            
               Írország illetékes élelmiszer-értékelő testülete 2013. június 21-én közzétette elsődleges értékelési jelentését. A testület jelentésében arra a következtetésre jutott, hogy a Bacteroides xylanisolvens (DSM 23964) felhasználásával savanyított hőkezelt tejtermékek megfelelnek a 258/97/EK rendelet 3. cikke (1) bekezdésében az új élelmiszerekre előírt feltételeknek.
            
         
               (3)
            
            
               A Bizottság az elsődleges értékelési jelentést 2013. szeptember 4-én továbbította a többi tagállam számára.
            
         
               (4)
            
            
               A 258/97/EK rendelet 6. cikke (4) bekezdésének első albekezdésében meghatározott hatvannapos időszak alatt a tagállamok indokolt kifogásokkal éltek.
            
         
               (5)
            
            
               2014. április 10-én a Bizottság felkérte az Európai Élelmiszerbiztonsági Hatóságot (EFSA), hogy végezze el a Bacteroides xylanisolvens (DSM 23964) felhasználásával savanyított hőkezelt tejtermékek mint a 258/97/EK rendelet szerinti új élelmiszerek értékelését.
            
         
               (6)
            
            
               2014. december 10-én a Bacteroides xylanisolvens (DSM 23964) felhasználásával savanyított hőkezelt tejtermékek mint új élelmiszerek biztonságosságáról szóló tudományos szakvéleményében (Scientific Opinion on the safety of „heat-treated milk products fermented with Bacteroides xylanisolvens DSM 23964” as a novel food (2)) az EFSA megállapította, hogy a szóban forgó tejtermékek biztonságosak.
            
         
               (7)
            
            
               Az említett szakvélemény így elegendő alapot nyújt annak megállapítására, hogy a Bacteroides xylanisolvens (DSM 23964) felhasználásával savanyított hőkezelt tejtermékek mint új élelmiszerek megfelelnek a 258/97/EK rendelet 3. cikke (1) bekezdésében szereplő kritériumoknak.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A mellékletben meghatározott, Bacteroides xylanisolvens (DSM 23964) felhasználásával savanyított hőkezelt tejtermékek forgalomba hozhatók az Unióban új élelmiszerekként folyékony, félfolyékony vagy porlasztva szárított por formában.
   2. cikk
   Ennek a határozatnak az Avitop GmbH (Robert Rössle Str. 10, D-13125 Berlin, Németország) a címzettje.
   
      Kelt Brüsszelben, 2015. július 23-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  EFSA Journal 2015; 13(1):3956.
   
      MELLÉKLET
      
         A BACTEROIDES XYLANISOLVENS (DSM 23964) FELHASZNÁLÁSÁVAL SAVANYÍTOTT HŐKEZELT TEJTERMÉKEK RÉSZLETES LEÍRÁSA
      
      
                  
                     Meghatározás
                  
               
               
                  :
               
               
                  A hőkezelt savanyú tejtermékeket Bacteroides xylanisolvens (DSM 23964) starterkultúrával állítják elő.
               
            
                  
                     Leírás
                  
               
               
                  :
               
               
                  A zsírszegény tejet (zsírtartalma 1,5 és 1,8 % között) vagy sovány tejet (zsírtartalma 0,5 % vagy annál kevesebb) pasztőrözik vagy ultramagas hőmérsékleten kezelik, mielőtt elkezdenék a savanyítást a Bacteroides xylanisolvens (DSM 23964) segítségével. Az így előállított savanyú tejterméket a Bacteroides xylanisolvens (DSM 23964) ártalmatlanítása érdekében homogenizálják, majd hőkezelik. A végtermék nem tartalmaz életképes Bacteroides xylanisolvens (DSM 23964) sejteket (1).
               
            
         (1)  Módosított DIN EN ISO 21528-2.